CELEX: 62020TN0638
Language: mt
Date: 2020-10-15 00:00:00
Title: Kawża T-638/20: Rikors ippreżentat fil-15 ta’ Ottubru 2020 – JP vs Il-Kummissjoni

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/62
            
         
      Rikors ippreżentat fil-15 ta’ Ottubru 2020 – JP vs Il-Kummissjoni
      (Kawża T-638/20)
      (2020/C 433/77)
      Lingwa tal-kawża: l-Ingliż
      
         Partijiet
      
      
         Rikorrent: JP (rappreżentanti: S. Rodrigues u A. Champetier, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-17 ta’ Lulju 2019 li ma tinkludix lir-rikorrent fil-lista ta’ riżerva ta’ kandidati magħżulin tal-kompetizzjoni EPSO/AD/363/18 – Amministraturi (AD7), flimkien mad-deċiżjoni tal-10 ta’ Diċembru 2019 li tiċħad it-talba tar-rikorrent għal eżami mill-ġdid;
               
            
                  —
               
               
                  tannulla d-deċiżjoni tas-7 ta’ Lulju 2020 li tiċħad l-ilment tar-rikorrent tal-5 ta’ Marzu 2020;
               
            
                  —
               
               
                  tordna lill-konvenuta tikkumpensa d-danni mġarrba mir-rikorrent; u,
               
            
                  —
               
               
                  tordna lill-konvenuta tbati l-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq, l-ewwel nett, ksur tal-prinċipju li l-membri tal-Bord tal-Għażla għandu jkollhom il-kapaċitajiet meħtieġa għal evalwazzjoni oġġettiva tal-eżekuzzjoni u tal-kwalifiki professjonali tal-kandidat matul l-intervista relatata mal-qasam, u t-tieni nett, ksur tal-prinċipju ta’ trattament ugwali u, fl-aħħar nett, ksur tal-prinċipju ta’ aspettattivi leġittimi.
               
            
                  2.
               
               
                  It-tieni motiv ibbażat fuq ksur tal-prinċipju li l-kompożizzjoni tal-Bord tal-Għażla għandha tkun suffiċjentement stabbli.
               
            
                  3.
               
               
                  It-tielet motiv ibbażat fuq diversi żbalji manifesti ta’ evalwazzjoni.